ΠΕΡΙΕΧΟΜΕΝΑ
ΑΠΟΦΑΣΕΙΣ
Αναπροσαρμογή μηνιαίας αποζημίωσης υπηρεσίας αλλοδαπής (Α.Υ.Α.) των Προϊσταμένων
της Πρεσβείας Χαράρε (Ζιμπάμπουε), της Πρεσβείας Μόσχας (Ρωσική Ομοσπονδία) και της
Πρεσβείας Τελ Αβίβ (Ισραήλ), καθώς και των
Γενικών Προξενείων Αγίας Πετρούπολης και
Νοβοροσίσκ (Ρωσική Ομοσπονδία) και Ιεροσολύμων (Ισραήλ)  - Τροποποίηση-συμπλήρωση
της υπ’  αρ. 22677/19.04.2023 κοινής απόφασης
των Υπουργών Οικονομικών και Εξωτερικών
«Καθορισμός μηνιαίας αποζημίωσης υπηρεσίας
αλλοδαπής (ΑΥΑ)» (Β’ 2753), όπως τροποποιήθηκε - συμπληρώθηκε με την υπ’ αρ. 61818/4.12.2023
(Β’ 7306) όμοια.
Τροποποίηση της υπ’  αρ. 249265/26-11-2022
(Β’  6095) απόφασης του Συντονιστή της Αποκεντρωμένης Διοίκησης Μακεδονίας  - Θράκης,
σύμφωνα με την υπ’  αρ. 58/2024 απόφαση του
Δημοτικού Συμβουλίου Καβάλας, ως προς τον
χρόνο εκτέλεσης των εργασιών, στις οδούς Ομονοίας και Ίωνος Δραγούμη.
ΑΠΟΦΑΣΕΙΣ
Αριθμ. 4470
(1)
Αναπροσαρμογή μηνιαίας αποζημίωσης υπηρεσίας αλλοδαπής (Α.Υ.Α.) των Προϊσταμένων
της Πρεσβείας Χαράρε (Ζιμπάμπουε), της Πρεσβείας Μόσχας (Ρωσική Ομοσπονδία) και της
Πρεσβείας Τελ Αβίβ (Ισραήλ), καθώς και των Γενικών Προξενείων Αγίας Πετρούπολης και Νο-
βοροσίσκ (Ρωσική Ομοσπονδία) και Ιεροσολύμων (Ισραήλ) - Τροποποίηση-συμπλήρωση της
υπ’ αρ. 22677/19.04.2023 κοινής απόφασης των
Υπουργών Οικονομικών και Εξωτερικών «Καθορισμός μηνιαίας αποζημίωσης υπηρεσίας αλλο-
δαπής (ΑΥΑ)» (Β’ 2753), όπως τροποποιήθηκε συμπληρώθηκε με την υπ’ αρ. 61818/4.12.2023
(Β’ 7306) όμοια.
ΟΙ ΥΦΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ
Έχοντας υπόψη:
1. Τις διατάξεις:
α) Tων παρ. 3 και 4 του άρθρου 429 και του άρθρου 430
του ν. 4781/2021 «Οργάνωση και λειτουργία Υπουργείου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1581
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1581/08.03.2024
Εξωτερικών, Συμβούλιο Απόδημου Ελληνισμού, ρύθμιση
θεμάτων διεθνούς αναπτυξιακής συνεργασίας και ανθρωπιστικής βοήθειας και άλλες διατάξεις» (Α’ 31), όπως αυτές
τροποποιήθηκαν με το άρθρο 20 του ν. 4998/2022 «Οργάνωση και λειτουργία Εθνικής Μονάδας ETIAS και λοιπές
επείγουσες ρυθμίσεις» (Α’ 221),
β) της περ.  α’ της παρ.  2 και της παρ.  3 του άρθρου 16 της υποπαρ. Δ.9 της παρ. Δ του άρθρου 2 του
ν. 4336/2015 «Συνταξιοδοτικές Διατάξεις - Κύρωση του
Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για
την υλοποίηση της Συμφωνίας Χρηματοδότησης» (Α’ 94),
γ) του άρθρου 40 του ν. 849/1978 «Περί παροχής κινήτρων δια την ενίσχυσιν της περιφερειακής και οικο-
νομικής αναπτύξεως της Χώρας» (Α’ 232),
δ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133), και
ε) του ν. 4270/2014 «Αρχές δημοσιονομικής διαχείρισης
και εποπτείας (ενσωμάτωση της Οδηγίας 2011/85/ΕΕ) δημόσιο λογιστικό και άλλες διατάξεις» (Α’ 143).
2. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
3. Το π.δ. 77/2023 «Σύσταση Υπουργείου και μετονομασία υπουργείων-Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130), σε συνδυασμό με
το π.δ. 82/2023 «Μετονομασία Υπουργείου - Σύσταση
και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσω-
πικού - Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139).
4. Την υπ’ αρ. 115/12.07.2023 κοινή απόφαση του Πρωθυπουργού και του Υπουργού Εξωτερικών «Ανάθεση
αρμοδιοτήτων στην Υφυπουργό Εξωτερικών, Αλεξάνδρα
Παπαδοπούλου» (Β’ 4524).
5. Την υπό στοιχεία 102928 ΕΞ 2023/10.07.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
6. Την υπ’ αρ. 22677/19.04.2023 κοινή απόφαση των
Υπουργών Οικονομικών και Εξωτερικών «Καθορισμός
μηνιαίας αποζημίωσης υπηρεσίας αλλοδαπής (Α.Υ.Α.)»
(Β’ 2753), όπως τροποποιήθηκε - συμπληρώθηκε με την
υπ’ αρ. 61818/4.12.2023 (Β’ 7306) όμοια.
7. Την υπό στοιχεία Π48-4913/11.02.2022 απόφαση
του Υπουργού Εξωτερικών «Συγκρότηση και ορισμός μελών της Επιτροπής της περ. γ’ της παρ. 4 του άρθρου 429
του ν. 4781/2021 (Α’ 31)» (ΑΔΑ: 98ΣΑΕ-ΧΕΖ), όπως τροποποιήθηκε με την υπό στοιχεία Π48-13378/14.03.2023
(ΑΔΑ: 6ΓΙΔΕ-Ο92) όμοια.
8. Τους πίνακες των Ηνωμένων Εθνών και της Ευρωπαϊκής Ένωσης για το κόστος διαβίωσης.
9. Τη γνώμη της Επιτροπής της περ. γ’ της παρ. 4 του
άρθρου 429 του ν. 4781/2021, όπως αυτή διατυπώθηκε
στο υπ’ αρ. 1/2024 από 23.1.2024 πρακτικό.
10. Το γεγονός ότι, όπως προκύπτει από την υπ’ αρ.
4364/23.01.2024 εισήγηση του Προϊσταμένου της ΣΤ-Β’
Γενικής Διεύθυνσης Οικονομικών Υπηρεσιών (Γ.Δ.Ο.Υ.)
του Υπουργείου Εξωτερικών, από την εφαρμογή της
παρούσας προκαλείται επιβάρυνση του κρατικού προϋπολογισμού για το τρέχον έτος 2024, καθώς και για τα
επόμενα έτη του ΜΠΔΣ, ως εξής:
α. Συνολική ετήσια επιβάρυνση για το τρέχον έτος
2024, 3.371.179,20 ευρώ (ετήσια διαφορά 567.975,60),
σε βάρος των ΑΛΕ 2120209001 και 2120209006, του
ΕΦ 1009-401, η οποία θα καλυφθεί από τις εγγεγραμμένες στον Π/Υ του Υπουργείου Εξωτερικών πιστώσεις.
Σχετικές οι υπό στοιχεία ΜΕ.2/085/2120209001/401.8/
18.12.2023 (ΑΔΑ: 9ΠΥΥΕ-ΟΥΗ) και ΜΕ.2/085/2120209
0016/401.9/18.12.2023 (ΑΔΑ: ΨΦΩΚΕ-ΘΘΙ) αποφάσεις
ανάληψης υποχρέωσης.
β. Μόνο για την Πρεσβεία της Ελλάδας στη Ζιμπάμπουε με έδρα την πόλη Χαράρε και για τα υπόλοιπα έτη
του ισχύοντος Μ.Π.Δ.Σ. (2025-2027), η συνολική ετήσια
δαπάνη εκτιμάται κατ’ έτος στις 257.712,00 ευρώ, χωρίς
να επηρεάζονται τα ανώτατα δεσμευτικά όρια αυτού,
αποφασίζουμε:
1. Τροποποιούμε - συμπληρώνουμε τον Πίνακα της
παρ.  1 του άρθρου  1 της υπ’  αρ. 22677/19.04.2023
(Β’ 2753) κοινής απόφασης των Υπουργών Οικονομικών
και Εξωτερικών όπως αυτός τροποποιήθηκε - συμπληρώθηκε με την υπ’ αρ. 61818/4.12.2023 (Β’ 7306) όμοια,
ως εξής:
Α. Αναπροσαρμόζουμε την καθαρή μηνιαία αποζημίωση υπηρεσίας αλλοδαπής σε ευρώ του Προϊσταμένου
Πρέσβη/υπαλλήλου με πρεσβευτικό βαθμό στην Πρεσβεία της Ελλάδας στη Ζιμπάμπουε με έδρα την πόλη
Χαράρε, ως εξής:
ΧΩΡΑ
ΠΟΛΗ
Α.Υ.Α. Προϊσταμένου
Πρέσβη/υπαλλήλου με
πρεσβευτικό βαθμό
ΖΙΜΠΑΜΠΟΥΕ
ΧΑΡΑΡΕ
5.300
Β. Αυξάνουμε, λόγω της εμπόλεμης κατάστασης, κατά
20%, την καθαρή μηνιαία αποζημίωση υπηρεσίας αλλοδαπής σε ευρώ των Προϊσταμένων Πρέσβεων/υπαλλή-
λων με πρεσβευτικό βαθμό στην Πρεσβεία της Ελλάδας
στη Ρωσική Ομοσπονδία με έδρα την πόλη της Μόσχας
και στην Πρεσβεία της Ελλάδας στο Ισραήλ με έδρα την
πόλη του Τελ Αβίβ, καθώς και στα Γενικά Προξενεία της
Αγίας Πετρούπολης και του Νοβοροσίσκ (Ρωσική Ομοσπονδία) και των Ιεροσολύμων (Ισραήλ), για όσο διαρκεί
η ένοπλη σύρραξη και μέχρι ένα (1) έτος, ως εξής:
ΧΩΡΑ
ΠΟΛΗ
Α.Υ.Α. Προϊσταμένου
Πρέσβη/υπαλλήλου με
πρεσβευτικό βαθμό
ΡΩΣΙΑ
ΜΟΣΧΑ
8.640
ΡΩΣΙΑ
ΝΟΒΟΡΟΣΙΣΚ
8.400
ΡΩΣΙΑ
ΑΓΙΑ
ΠΕΤΡΟΥΠΟΛΗ
8.400
ΙΣΡΑΗΛ
ΤΕΛ ΑΒΙΒ
7.800
ΙΣΡΑΗΛ
ΙΕΡΟΣΟΛΥΜΑ
7.200
2. Κατά τα λοιπά ισχύει η υπ’ αρ. 22677/19.04.2023 κοινή απόφαση των Υπουργών Οικονομικών και Εξωτερικών
«Καθορισμός μηνιαίας αποζημίωσης υπηρεσίας αλλοδαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1581/08.03.2024
πής (Α.Υ.Α.)» (Β’ 2753), όπως τροποποιήθηκε - συμπληρώθηκε με την υπ’ αρ. 61818/4.12.2023 (Β’ 7306) όμοια.
Η απόφαση αυτή ισχύει από 01.01.2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 6 Μαρτίου 2024
Οι Υφυπουργοί
Εθνικής Οικονομίας
και Οικονομικών
Εξωτερικών
ΑΘΑΝΑΣΙΟΣ ΠΕΤΡΑΛΙΑΣ ΑΛΕΞΑΝΔΡΑ ΠΑΠΑΔΟΠΟΥΛΟΥ
Ι
Αριθμ. 31568
(2)
Τροποποίηση της υπ’  αρ. 249265/26-11-2022
(Β’ 6095) απόφασης του Συντονιστή της Αποκεντρωμένης Διοίκησης Μακεδονίας - Θράκης, σύμ-
φωνα με την υπ’ αρ. 58/2024 απόφαση του Δημοτικού Συμβουλίου Καβάλας, ως προς τον χρόνο
εκτέλεσης των εργασιών, στις οδούς Ομονοίας και
Ίωνος Δραγούμη.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για τη
Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας- Θράκης» (Α’ 235).
4. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών για τον διορισμό του
Ιωάννη Σάββα του Κωνσταντίνου ως Γραμματέα της Αποκεντρωμένης Διοίκησης Μακεδονίας-Θράκης.
5. Την υπ’ αρ. 94360/01-07-2023 απόφαση του Γραμματέα Αποκεντρωμένης Διοίκησης Μακεδονίας - Θράκης
«Ανάθεση άσκησης αρμοδιοτήτων σε οργανικές μονάδες
της Α.Δ.Μ.Θ και παροχή εξουσιοδότησης υπογραφής πράξεων και εγγράφων “Με εντολή Γραμματέα” στους Προϊστα-
μένους των οργανικών μονάδων της Α.Δ.Μ.Θ.» (Β’ 4330).
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά
με τον ορισμό Ασκούντος καθήκοντα Συντονιστή της
Αποκεντρωμένης Διοίκησης Μακεδονίας-Θράκης.
7. Την υπ’ αρ. 55771/10-11-2020 απόφαση του Συντονιστή της Αποκεντρωμένης Διοίκησης Μακεδονίας - Θρά-
κης «Ορισμός αναπληρώτριας Προϊσταμένης της Γενικής
Διεύθυνσης Χωροταξικής και Περιβαλλοντικής Πολιτικής
της Α.Δ.-Μ.Θ.» (ΑΔΑ: ΨΓΟΤΟΠ1Υ-ΩΒΑ).
8. Το άρθρο 52 του Κώδικα Οδικής Κυκλοφορίας
(ΚΟΚ), (ν. 2696/1999, Α’ 57), όπως τροποποιήθηκε με το
άρθρο 46 του ν. 3542/2007 (Α’ 50) και αντικαταστάθηκε
με το άρθρο 48 του ν. 4313/2014 (Α’ 261).
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο της Γενικής Γραμματείας Υποδομών του Υπουργείου
Υποδομών, Μεταφορών και Δικτύων.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Τις διατάξεις της υπ’ αρ. 6952/14-02-2011 κοινής
υπουργικής απόφασης «Υποχρεώσεις και μέτρα για την
ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών που
προορίζονται για την κυκλοφορία των πεζών» (Β’ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
14. Την υπ’ αρ. 54218/11-07-2013 απόφαση του Γενικού
Γραμματέα Αποκεντρωμένης Διοίκησης ΜακεδονίαςΘράκης «Άσκηση αρμοδιότητας έγκρισης αποφάσεων
Ο.Τ.Α. α’ και β’ βαθμού περί κυκλοφοριακών ρυθμίσεων»
(ΑΔΑ: ΒΛ4ΙΡ1Υ-ΠΔΙ).
15. Την παρ. 3 του άρθρου 40 του ν. 4735/2020 «Τροποποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α’ 197).
16. Την υπό στοιχεία οικ. ΥΠΕΝ/ΔΜΕΑΑΠ/124964/
1561/2022 υπουργική απόφαση «Αντικατάσταση της
υπ’  αρ. 52907/2009 υπουργικής απόφασης “Ειδικές
ρυθμίσεις για την εξυπηρέτηση ατόμων με αναπηρία
σε κοινόχρηστους χώρους των οικισμών που προορίζονται για την κυκλοφορία πεζών” (Β’ 2621)» (Β’ 6213) και
ειδικότερα την παρ. 3α του άρθρου 25 αυτής.
17. Το υπό στοιχεία Δ30/Δ9/90189/10820/23-12-2019
έγγραφο του Υπουργείου Μεταφορών και Υποδομών με
θέμα «Σχετικά με τον καθορισμό θέσεων ταξί» σύμφωνα με
το οποίο «Τόσο στο άρθρο 34 του Κ.Ο.Κ. όσο και στις διατάξεις του ν. 4530/2018... δεν γίνεται αναφορά σε διαδικασίες
έγκρισης κατά τα οριζόμενα στο άρθρο 52 του Κ.Ο.Κ.».
18. Την «Κυκλοφοριακή μελέτη για την εκτέλεση εργασιών σε κτίριο στη συμβολή των οδών Ομονοίας-Ίωνος Δρα-
γούμη» (Τεχνική Περιγραφή και συνημμένο σχέδιο Π-1)
θεωρημένη, ελεγμένη και εγκεκριμένη στις 21-10-2022
από την αρμόδια τεχνική υπηρεσία του Δήμου Καβάλας.
19. Την υπ’ αρ. 249265/26.11.2022 απόφαση του Συντονιστή της Αποκεντρωμένης Διοίκησης Μακεδονίας -
Θράκης «Έγκριση προσωρινών κυκλοφοριακών ρυθμίσεων σύμφωνα με την υπ’ αρ. 327/2022 Απόφαση του
Δημοτικού Συμβουλίου Καβάλας στις οδούς Ομονοίας
και Ίωνος Δραγούμη» (Β’ 6095, ΑΔΑ: ΨΖ7ΟΟΡ1Υ-326).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1581/08.03.2024
20. Την υπ’ αρ. 107/18-12-2023 (ΑΔΑ: 9ΡΚ5ΩΕ6-ΖΟ5)
απόφαση του Συμβουλίου της Κοινότητας Καβάλας.
21. Την υπ’ αρ. 66/19-12-2023 (ΑΔΑ: 6Χ39ΩΕ6-7ΝΧ) απόφαση της Επιτροπής Ποιότητας Ζωής του Δήμου Καβάλας.
22. Το υπ’ αρ. 2508/26-01-2024 έγγραφο του Δήμου
Καβάλας με θέμα «Παράταση του χρόνου ισχύος των
προσωρινών κυκλοφοριακών ρυθμίσεων της υπ’ αρ.
327/2022 απόφασης του Δ.Σ. Καβάλας όπως εγκρίθηκε
με την υπ’ αρ. 249265/26.11.2022 ΑΔΑ: ΨΖ7ΟΟΡ1Υ-326/
ΦΕΚ 6095/Β/30.11.2022 απόφαση της Αποκεντρωμένης
Διοίκησης Μακεδονίας - Θράκης για την εκτέλεση εργασιών σε κτίριο στην συμβολή των οδών Ομονοίας - Ίωνος
Δραγούμη».
23. Την υπ’ αρ. 12/31-01-2024 (ΑΔΑ: 92ΤΟΩΕ6-ΜΧΕ)
απόφαση της Δημοτικής Επιτροπής του Δήμου Καβάλας.
24. Την υπ’ αρ. 39/06-02-2024 (ΑΔΑ: ΨΒΠΝΩΕ6-8ΓΓ)
απόφαση της Δημοτικής Επιτροπής του Δήμου Καβάλας.
25. Το υπ’ αρ. 26661/21-02-2024 έγγραφο της Διεύθυνσης
Διοίκησης Αποκεντρωμένης Διοίκησης Μακεδονίας-Θράκης, με το οποίο ενημερώνει για το νομότυπο στη διαδι-
κασία έκδοσης της υπ’ αρ. 58/07-02-2024 (ΑΔΑ: 9ΠΒ4ΩΕ6ΕΛΟ) απόφασης του Δημοτικού Συμβουλίου Καβάλας.
26. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
εκτελεστούν απρόσκοπτα και με ασφάλεια οι εργασίες
του έργου του θέματος και συμβάλλουν στην εξυπηρέτηση των πολιτών και στη βελτίωση των κυκλοφοριακών
συνθηκών της περιοχής, αποφασίζουμε:
Την τροποποίηση της υπ’  αρ. 249265/26-11-2022
(Β’ 6095) απόφασης του Συντονιστή της Αποκεντρωμένης
Διοίκησης Μακεδονίας - Θράκης, σύμφωνα με την υπ’ αρ.
58/2024 απόφαση του Δημοτικού Συμβουλίου Καβάλας,
στις οδούς Ομονοίας και Ίωνος Δραγούμη, με παράταση
του χρόνου εκτέλεσης των εργασιών μέχρι την 30ή Ιουνίου 2024.
Οι παραπάνω κυκλοφοριακές ρυθμίσεις συνοδεύονται
με προσωρινή απαγόρευση στάθμευσης στις θέσεις που
παρεμποδίζουν την εφαρμογή τους. Η κυκλοφορία των
οχημάτων θα γίνεται από το εναπομείναν ελεύθερο οδόστρωμα, σύμφωνα με τους όρους και τις προϋποθέσεις
της σχετικής νομοθεσίας (13ο σχετικό).
Αναλυτική περιγραφή των κυκλοφοριακών ρυθμίσεων της παρούσης υπάρχει στην Τεχνική Έκθεση και στα
σχετικά σχέδια που συνοδεύουν την παρούσα απόφαση
(18ο σχετικό), εφόσον δεν αντίκεινται στους όρους και
τις προϋποθέσεις της παρούσης.
Οι προσωρινές κυκλοφοριακές ρυθμίσεις θα διαρκέσουν μέχρι την 30ή Ιουνίου 2024. Για τον αποκλεισμό
του πεζοδρομίου επί της οδού Ομονοίας, στην προβολή των εξωστών του κτηρίου και σε όλο το μήκος του
κτηρίου, επισημαίνεται ότι θα διατηρηθεί πλάτος 1,50
μέτρων για τη διέλευση των πεζών και θα διασφαλισθεί
η εύρυθμη λειτουργία της εκεί διάβασης. Ο αποκλεισμός
του πεζοδρομίου θα γίνει με τη χρήση μεταλλικών πετασμάτων τα οποία θα στερεωθούν επί του πεζοδρομίου
με τη χρήση κατάλληλων πασσάλων και θα εκτείνονται
από την επιφάνεια του πεζοδρομίου μέχρι το ύψος των
εξωστών του πρώτου ορόφου. Ο αποκλεισμός του πεζοδρομίου σε επαφή με το κτήριο επί της οδού Ίωνος
Δραγούμη και της οδού Φωτήλα θα γίνει με τη χρήση
μεταλλικών πετασμάτων τα οποία θα στερεωθούν επί
του πεζοδρομίου με τη χρήση κατάλληλων πασσάλων και
θα εκτείνονται από την επιφάνεια του πεζοδρομίου μέχρι
το ύψος των εξωστών του πρώτου ορόφου. Η κατάληψη
του πεζοδρομίου, το οποίο έχει πλάτος 1,90 μέτρα στην
οδό Ι. Δραγούμη και 1,20 μέτρα στην οδό Φωτήλα θα
είναι καθολική. Η κίνηση των πεζών θα γίνεται από το
απέναντι πεζοδρόμιο. Επισημαίνεται ότι δεν υπάρχουν
καταστήματα που να λειτουργούν και να εξυπηρετούνται
από το εν λόγω πεζοδρόμιο. Η μεταφορά της κυκλοφορίας στην ανατολική πλευρά της οδού Ι. Δραγούμη θα γίνει
εξασφαλίζοντας διάδρομο πλάτους τουλάχιστον 3,50 μέτρα. Ο αποκλεισμός της δυτικής πλευράς της Ι. Δραγούμη
σε πλάτος 2,50 μέτρων οδοστρώματος θα γίνει με την
τοποθέτηση πλαστικών επαναφερόμενων κολονακίων
και σε απόσταση 0,50 μέτρων από αυτά θα τοποθετηθούν μεταλλικά πετάσματα. Η έναρξη των προσωρινών
κυκλοφοριακών ρυθμίσεων ορίζεται με την τοποθέτηση
της σχετικής εργοταξιακής σήμανσης σύμφωνα με την
κείμενη νομοθεσία (τοποθέτηση των οικείων πινακίδων,
σηματοδοτών ή των διαγραμμίσεων στο οδόστρωμα),
ενώ ο ανάδοχος έχει την υποχρέωση να ενημερώσει
εγγράφως όλους τους εμπλεκόμενους φορείς (αρμόδιο
Τμήμα Τροχαίας, Δήμο Καβάλας, ΚΤΕΛ Καβάλας κ.λπ.) για
την έναρξή τους. Μετά το πέρας των εργασιών και της
ισχύος της παρούσας, η σήμανση θα αποσυρθεί, οπότε
η οδός θα αποδοθεί πλήρως στην κυκλοφορία.
Αρμόδιος φορέας για τη σήμανση των κυκλοφοριακών ρυθμίσεων της παρούσας, είναι ο κατά περίπτω-
ση αρμόδιος φορέας συντήρησης της υπό παρέμβαση
οδού, σύμφωνα με τις διατάξεις του άρθρου 10 του
ν. 2696/1999.
Η εν λόγω έγκριση χορηγείται κατά τα λοιπά με
τους όρους και τις προϋποθέσεις της υπ’ αρ. 249265/
26.11.2022 (Β’ 6095, ΑΔΑ: ΨΖ7ΟΟΡ1Υ-327) απόφασης
του Συντονιστή της Αποκεντρωμένης Διοίκησης Μακεδονίας - Θράκης (19ο σχετικό).
Η απόφαση αυτή θα αναρτηθεί στο διαδίκτυο σύμφωνα με τις διατάξεις της παρ. 3 του άρθρου 76 του
ν. 4727/2020 (Α’ 184).
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 1 Μαρτίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20240201581.pdf | Tokens: 16111]